อยากสอบถามค่ะ คุมกำเนิดแบบหน้า 7 หลัง 7 แต่ถ้ามีเพศสัมพันธ์ในวันที่ 8 แบบนี้อะคะ ความเสี่ยงที่จะตั้งครรภ์เยอะไหมคะไม่ได้ป้องกัน ปจด มาวันแรกวันที่ 13 แล้วมีเพศสัมพันธ์ในวันที่ 20 แบบนี้อะค่ะ มันไม่ได้ตรงกับช่วงตกไข่ใช่ไหมคะ
สวัสดีค่ะ mamaminiการนับหน้า 7 หลัง 7 เป็นการคาดการณ์วันที่ไม่น่าจะมีการตกไข่และจะไม่ทำให้เกิดการตั้งครรภ์ โดยหน้า 7 คือ 7 วันก่อนมีประจำเดือน และหลัง 7 คือ 7 วันหลังเริ่มมีประจำเดือนวันแรกโดยไม่ควรใช้วิธีการนับวันเพื่อคุมกำเนิดเลยเพราะมีโอกาสผิดพลาดได้สูงมากๆ และการมีเพศสัมพันธ์ในวันที่ 8 หลังวันที่เริ่มมีรอบเดือนมีโอกาสตั้งครรภ์ได้ หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนในกรณีนี้ที่เลย 72 ชั่วโมงแรกมาแล้วนั้น อาจจะไม่มีข้อบ่งชี้การใช้ยาคุมฉุกเฉินอีก ควรสังเกตรอบเดือนครั้งถัดไป หากมาช้าเกิน 35 วัน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป